**บทที่ 1  
บทนำ**

**1.1 ที่มาและความสำคัญของปัญหา**

ในยุคปัจจุบันความเจริญก้าวหน้าทางวิทยาการด้านเทคโนโลยีสารสนเทศมีเครือข่ายโยงใยทั่วโลก รวมกันเป็นระบบเครือข่ายคอมพิวเตอร์ที่เรียกว่าอินเทอร์เน็ต มีผลทำให้สังคมเปลี่ยนไปเป็นสังคมสารสนเทศ โลกถูกหลอมรวมกันเป็นหนึ่งเดียวแบบไร้พรมแดน กิจกรรมทุกอย่างจะถูกเชื่อมโยง เข้าถึงกัน ซึ่งประโยชน์ที่จะเกิดขึ้นด้านการศึกษาก็คือก่อให้เกิดกระแสข่าวสารข้อมูล ความรู้ การแสวงหาความรู้ การกระจายข่าวสารข้อมูลทำให้การเรียนรู้มีความสะดวก ง่าย และรวดเร็วในหลายรูปแบบ การค้นหาแหล่งความรู้ต่างๆ ทั่วโลกผ่านทางเครือข่ายอินเทอร์เน็ตและสารสนเทศสามารถชี้วัด ได้ถึงความสำเร็จหรือความล้มเหลวขององค์กรได้  โดยสารสนเทศนั้นก่อให้เกิดแนวทางในการแก้ปัญหาต่างๆ  และนำไปสู่การพัฒนาองค์กรให้มีความยั่งยืนมากยิ่งขึ้น   หากบุคคลากรในองค์กรรู้จักใช้สารสนเทศมาปรับปรุงการดำเนินงาน  พัฒนางานที่ดำเนินการอยู่ ก็จะเป็นการช่วยพัฒนาองค์กรในทางอ้อม  ทั้งนี้เพราะสารสนเทศมีการเปลี่ยนแปลงอยู่ตลอดเวลา มีการนำการนำมาใช้ในการพัฒนาหรือแก้ไขปัญหาต่างๆ  ที่เกิดขึ้นได้ ห้องสมุด เป็นงานหนึ่งที่ได้นำเทคโนโลยีสารสนเทศ เข้ามาใช้ในการดำเนินงานห้องสมุด ในการแก้ไขปัญหาเกี่ยวกับการจัดการทรัพยากรสารสนเทศที่ มีปริมาณมากเพิ่มขึ้นตลอดเวลาและมีหลายรูปแบบ รวมทั้งช่วยให้เพิ่มประสิทธิภาพการค้นคืนทรัพยากรสารสนเทศที่จัดเก็บทั้งภายในและภายนอกได้อย่างถูกต้องและรวดเร็ว ซึ่งผลของการนำเทคโนโลยีเข้ามาใช้ในงานห้องสมุด นอกจากจะก่อเกิดให้เกิดประโยชน์โดยตรงต่อการดำเนินงานห้องสมุดแล้ว ยังสามารถตอบสนองความต้องการสารสนเทศโดยผู้ใช้สามารถสืบค้นทัพยากรสารสนเทศได้อย่างรวดเร็ว (นภดล เชิญตระกูล, 2543) ระบบอัตโนมัติ (Library automation System) เป็นเทคโนโลยีหนึ่งที่นำมาใช้ในงานห้องสมุดซึ่งห้องสมุดโรงพยาบาลและห้องสมุดในสังกัดกระทรวงสาธารณสุขได้เล็งเห็นประโยชน์และเห็นความสำคัญในส่วนที่จะสามารถนำมาช่วยสนับสนุนให้การดำเนินงานต่างในห้องสมุดมีประสิทธิภาพมากขึ้น เพื่อการดำเนินงานแทนระบบเดิม ซึ่งจะช่วยให้การดำเนินงานของฝ่ายต่างๆ ในห้องสมุดสามารถเชื่อมโยงสัมพันธ์กันได้ครบวงจรอย่างต่อเนื่องโดยไม่ซ้ำซ้อนกัน ซึ่งโปรแกรมของระบบห้องสมุดอัตโนมัติช่วยดำเนินงานต่างๆ ทั้งด้านการจัดหาทรัพยากรสารสนเทศ งานบริการยืม-คืนทรัพยากรสารสนเทศในห้องสมุดด้วยคุณสมบัติของระบบอัตโนมัติที่สามรถรองรับงานห้องสมุดได้อย่างมีประสิทธิภาพ (ฉัตรวรุณ เหมฤดี, 2543)

ห้องสมุดโรงพยาบาลมหาสารคามเป็นห้องสมุดเฉพาะ เปิดดำเนินการ ตั้งแต่ปี พ.ศ. 2537 โดยมีวัตถุประสงค์เพื่อให้เป็นแหล่งศึกษาค้นคว้าของบุคลากรในการพัฒนาศักยภาพการทำงานในโรงพยาบาลทุกสาขาวิชาชีพและเป็นแหล่งสันทนาการ เพื่อส่งเสริมการอ่านในช่วงเวลาว่างและช่วงเปลี่ยนเวร บริการแก่บุคลากรภายในและเครือข่ายสาธารณสุข ภายใต้กฎระเบียบ ที่ห้องสมุดได้กำหนดไว้โดยบรรณารักษ์เป็นผู้บริหารจัดการ ทรัพยากรสารสนเทศ งานเทคนิคและงานบริการห้องสมุด ซึ่งมีการดำเนินงานด้วยบรรณารักษ์ โดยมีสมาชิกจำนวน 945 คน เปิดบริการตั้งแต่วันจันทร์ ถึงวันศุกร์ เวลา 08.30 น.- 20.30 น. และวันเสาร์ เวลา 08.30 -16.30 น. ในส่วนสารสนเทศสิ่งพิมพ์ที่ให้บริการได้แก่ หนังสือทั่วไปและหนังสือตำราวิชาการ ทางการแพทย์ พยาบาล ทุกสาขาวิชา วารสาร ทางด้านสาธารณสุข หนังสือพิมพ์ นิตยสารสิ่งพิมพ์ด้านบันเทิงวรรณกรรม ผลงานวิจัยและวิชาการ มีผู้ใช้บริการโดยเฉลี่ย วันละ 60-100 คน ทั้งนี้เพื่อให้การบริการแก่ผู้ใช้ห้องสมุดให้ได้รับความสะดวก รวดเร็ว ในการเข้าถึงสารสนเทศในห้องสมุด ผู้วิจัยจึงมีความต้องการนำระบบห้องสมุดอัตโนมัติเข้ามาใช้ในงานห้องสมุด จึงได้ศึกษาระบบห้องสมุดอัตโนมัติ โดยการสำรวจห้องสมุดต่างๆ ที่นำระบบอัตโนมัติมาใช้ในห้องสมุด และผลจากการสำรวจการใช้ระบบห้องสมุดอัตโนมัติของโรงพยาบาลในสังกัดกระทรวงสาธารณสุข ทั้งหมด 32 แห่ง และมีโรงพยาบาล จำนวน 11 แห่ง ที่นำระบบอัตโนมัติยูลิบเอ็ม (UlibM) มาใช้ในงานห้องสมุด ซึ่งผลจากการสำรวจและสอบถาม สัมภาษณ์ บรรณารักษ์ผู้ใช้ระบบห้องสมุดอัตโนมัติยูลิบเอ็ม (UlibM) พบว่า ผุ้ใช่ส่วนใหญ่มีความพึงพอใจในทุกโมดุล ที่อำนวยความสะดวกในงานของบรรณารักษ์เกือบทุกด้าน โดยเฉพาะระบบการสืบค้นสามารถสืบค้นเชื่อมโยงไปยังฐานข้อมูลห้องสมุดอื่นๆ ได้มากกว่า 1 ห้องสมุด ด้านระบบงานการวิเคราะห์และลงรายการ การถ่ายโอนข้อมูลออกและนำเข้าข้อมูลระบบบรรณานุกรมได้โดยสะดวก และการลงรายการ Catalog ได้ 2 ภาษา คือไทย อังกฤษ ด้านระบบงานการบริการยืม-คืนรวมทั้งด้านประโยชน์ใช้งาน เช่นสามารถเชื่อมโยงกับฐานข้อมูลกับห้องสมุดอื่นได้ มีระบบการรายงานที่ดีมาก อีกทั้งมีการบูรณาการระบบงานห้องสมุดให้ทำงานร่วมกันได้เช่น งานวิเคราะห์หมวดหมู่และทำรายงาน บริการยืม-คืน ห้องสมุดโรงพยาบาลมหาสารคาม จึงได้นำ ระบบห้องสมุดอัตโนมัติยูลิบเอ็ม (UlibM) ทั้ง 7 ชุดคำสั่ง (Module) มาประยุกต์ใช้ในห้องสมุด ที่ประกอบด้วย การจัดหาทรัพยากรสารสนเทศ การจัดการระบบสมาชิก การทำรายการสืบค้น การบริการเครื่องมือสืบค้น การบริการยืมคืน การจัดการ วารสาร นิตยสาร และการรายงานผลการปฏิบัติงาน

ระบบห้องสมุดอัตโนมัติยูลิบ เอ็ม (UlibM) เป็นระบบอัตโนมัติ ที่เกิดการบูรณาการ จากด้านเทคโนโลยีสารสนเทศและงานห้องสมุด ซึ่งโปรแกรมยูลิบเอ็ม (UlibM) มีคุณลักษณะพิเศษคือเป็นโปรแกรมที่มีการอัพเกรดเสมอ และเป็นระบบที่เกี่ยวข้องกับงานห้องสมุดโดยตรง ทำให้เห็นแนวโน้มของการพัฒนาโปรแกรมในอนาคต และเทคโนโลยี ใหม่ๆ นำมาใช้กับห้องสมุด ได้ สามารถทำงานร่วมกับห้องสมุดมาตรฐานระดับสากล ซึ่งจัดเก็บฐานข้อมูล วัสดุสารสนเทศโดยใช้มาตรฐาน MARC เป็นโปรแกรมที่มีหลายฟังก์ชันและโมดูล ที่สร้างขึ้นมาจากความคิดเห็นและความต้องการของผู้ปฏิบัติงานจริง และมีการปรับปรุงสิ่งใหม่ๆ ที่ใช้ประโยชน์ได้จริงเสมอ มี User Group ที่สามารถ แลกเปลี่ยนประสบการณ์ และสามารถติดตามข่าวการอัฟเกรดอย่างต่อเนื่อง มีระบบออนไลน์ เป็นโปรแกรมที่ทำงานแบบ Client-Server แบบ web-based ที่มีการรักษาความปลอดภัย จะเห็นได้ว่าระบบอัตโนมัติยูลิบเอ็ม (Ulib M) เป็นระบบ อัตโนมัติ ที่เหมาะสมและควรนำมาปรับปรุงหรือประยุกต์ใช้ในห้องสมุดเฉพาะได้

ดังนั้นผู้วิจัยจึงมีความสนใจที่จะศึกษาการประยุกต์ใช้ระบบห้องสมุดอัตโนมัติยูลิบเอ็ม (UlibM) ในห้องสมุดโรงพยาบาลมหาสารคาม โดยได้ทำการสำรวจจากผู้บริหารที่เป็นบรรณารักษ์และเจ้าหน้าที่ห้องสมุด ผู้ปฏิบัติงานในห้องสมุดโรงพยาบาลและห้องสมุดในสังกัดกระทรวงสาธารณสุขที่ นำระบบอัตโนมัติ ยูลิบเอ็ม (ULibM) มาประยุกต์ใช้ในห้องสมุดโดยคำนึงถึงความเหมาะสมกับบริบทห้องสมุดโรงพยาบาลและห้องสมุดในสังกัดกระทรวงสาธารณสุข ซึ่งถือเป็นห้องสมุดเป็นห้องสมุดเฉพาะ ที่ส่วนใหญ่มีทรัพยากรสารสนเทศเฉพาะสาขาวิชาที่เกี่ยวข้อง ทางด้านการแพทย์ พยาบาล การสาธารณสุขและอื่นๆ เพื่อให้เกิดประโยชน์สูงสุด แก่องค์กรหรือผู้ใช้บริการในองค์กรที่สังกัดกระทรวงสาธารณสุขและผู้ที่สนใจต่อไป

**1.2 คำถามการวิจัย**

1.2.1 ระบบอัตโนมัติ UlibM มีการประยุกต์ใช้ในชุดคำสั่ง (Module) ใดบ้างและมีความเหมาะสมกับบริบทห้องสมุดโรงพยาบาลมหาสารคาม สังกัดกระทรวงสาธารณสุขและเป็นอย่างไร

1.2.2 ผู้ใช้บริการห้องสมุดระบบอัตโนมัติ ในโรงพยาบาลมหาสารคาม สังกัดกระทรวงสาธารณสุข มีความพึงพอใจอยู่ในระดับใด

**1.3 วัตถุประสงค์การวิจัย**

1.3.1 เพื่อศึกษาการประยุกต์ใช้ระบบอัตโนมัติยูลิบเอ็ม (UlibM ) ในห้องสมุดโรงพยาบาลมหาสารคาม สังกัดกระทรวงสาธารณสุข

1.3.2 เพื่อศึกษาความเหมาะสมของการประยุกต์ใช้ระบบอัตโนมัติ ยูลิบเอ็ม (UlibM) ในห้องสมุดโรงพยาบาลมหาสารคาม สังกัดกระทรวงสาธารณสุข

1.3.4 เพื่อศึกษาความพึงพอใจต่อการใช้บริการห้องสมุดโรงพยาบาลมหาสารคาม

**1.4 ขอบเขตการวิจัย**

1.4.1 ขอบเขตด้านพื้นที่การวิจัย คือ โรงพยาบาลมหาสารคาม

1.4.2 ขอบเขตด้านประชากรและกลุ่มเป้าหมาย

1.4.2.1 ประชากรหรือกลุ่มตัวอย่าง ในการวิจัยครั้งนี้ประกอบด้วย

1) ผู้เชี่ยวชาญด้านเทคโนโลยี หรือคอมพิวเตอร์ 5 สาขาวิชาชีพ ในการประเมิน ระบบการติดตั้งและการเข้าถึงระบบอัตโนมัติ ยูลิบเอ็ม (UlibM) ที่นำมาประยุกต์ใช้กับบริบทของห้องสมุดโรงพยาบาลมหาสารคาม สังกัดกระทรวงสาธารณสุข จำนวน 5 ท่าน ซึ่งประกอบด้วย

1.1) ddd

1.1) นายแพทย์ ตำแหน่งรองผู้อำนวยการ ฝ่ายวิชาการและการศึกษาศูนย์แพทยศาสตรศึกษาชั้นคลินิกโรงพยาบาลมหาสารคาม

1.2) เภสัชกรหญิง ตำแหน่งหัวหน้างานศูนย์คอมพิวเตอร์และเทคโนโลยี สารสนเทศโรงพยาบาลมหาสารคาม

1.3) นักวิชาการคอมพิวเตอร์ ผู้เชี่ยวชาญด้านโปรแกรมและซอฟแวร์ ศูนย์คอมพิวเตอร์โรงพยาบาลมหาสารคาม

1.4) พยาบาลวิชาชีพชำนาญการ ตำแหน่งหัวหน้าสารสนเทศทางการพยาบาลกลุ่มการพยาบาลโรงพยาบาลมหาสารคาม

1.5) ผู้บริหารหรือ บรรณารักษ์ ห้องสมุดโรงพยาบาลขอนแก่น

2) บรรณารักษ์ห้องสมุดในสังกัดกระทรวงสาธารณสุข จำนวน 32 คน

3) ผู้ใช้บริการห้องสมุดโรงพยาบาลมหาสารคามที่เป็นบุคลากรในโรงพยาบาล มหาสารคาม จากจำนวนบุคลากรในโรงพยาบาลมหาสารคามทั้งหมด 1,337 คนได้แก่ แพทย์ และทันตแพทย์ รวมจำนวน 79 คน พยาบาล จำนวน 361 คน เภสัชกร จำนวน 29 คน เจ้าหน้าที่อื่นๆ จำนวน 868 คน (โรงพยาบาลมหาสารคาม, 2557, น. ค)

1.4.2.2 กลุ่มเป้าหมาย ในการวิจัยครั้งนี้ประกอบด้วย ผู้เชี่ยวชาญด้านเทคโนโลยี หรือคอมพิวเตอร์ 5 สาขาวิชาชีพ ในการประเมินระบบการติดตั้งและการเข้าถึงระบบอัตโนมัติ ยูลิบเอ็ม (UlibM) ที่นำมาประยุกต์ใช้กับบริบทของห้องสมุดโรงพยาบาลมหาสารคาม สังกัดกระทรวงสาธารณสุข จำนวน 5 ท่าน บรรณารักษ์ห้องสมุด โรงพยาบาลห้องสมุดในสังกัดกระทรวงสาธารณสุข ที่ใช้ระบบอัตโนมัติ ยูลิปเอ็ม (UlibM) จำนวน 11 คน และกลุ่มตัวอย่างผู้ใช้บริการห้องสมุดโรงพยาบาล มหาสารคามที่เป็นบุคลากรในโรงพยาบาลมหาสารคาม จำนวน 135 คน

1.4.3 ขอบเขตด้านเนื้อหา

1.4.3.1 ระบบอัตโนมัติยูลิบเอ็ม (UlibM) (Union Library Management) มีส่วนประกอบ 3 ส่วนคือ

1) ส่วนของเจ้าหน้าที่ผู้ดูแลระบบ  
 2) ส่วนของบรรณารักษ์และเจ้าหน้าที่ห้องสมุด   
 3) ผู้ใช้บริการ

1.4.3.2 ชุดคำสั่งที่มีกระบวนการทำงาน มี 7 ชุดคำสั่ง (Module) ที่ประกอบด้วย

1) การจัดหาทรัพยากรสารสนเทศ

2) การจัดการระบบสมาชิก

3) การทำรายการสืบค้น

4) การบริการเครื่องมือสืบค้น

5) การบริการยืมคืน

6) การจัดการ วารสาร นิตยสาร

7) การรายงานผลการปฏิบัติงาน

**1.5 ระยะเวลาการวิจัย**

ระหว่างเดือนพฤษภาคม 2558 - เดือนสิงหาคม 2559

**1.6 ตัวแปรที่ใช้ในการวิจัย**

**1.6.1 ตัวแปรอิสระ (Independent Variables)** ได้แก่ ระบบอัตโนมัติยูลิบเอ็ม (UlibM) ห้องสมุดโรงพยาบาลมหาสารคาม มีกระบวนการทำงาน 7 ชุดคำสั่ง (Module) ที่ประกอบด้วย

1.6.1.1 การจัดหาทรัพยากรสารสนเทศ

1.6.1.2 การจัดการระบบสมาชิก

1.6.1.3 การทำรายการสืบค้น

1.6.1.4 การบริการเครื่องมือสืบค้น

1.6.1.5 การบริการยืมคืน

1.6.1.6 การจัดการ วารสาร นิตยสาร

1.6.1.7 การรายงานผลการปฏิบัติงาน

**1.6.2 ตัวแปรตาม (Dependent Variable)** ความเหมาะสมของระบบอัตโนมัติยูลิบเอ็ม (UlibM ) กับบริบทห้องสมุดโรงพยาบาลมหาสารคาม ตามความคิดเห็นของผู้เชี่ยวชาญ บรรณารักษ์ และผู้ดูแลระบบ ห้องสมุดโรงพยาบาลมหาสารคาม สังกัดกระทรวงสาธารณสุข และความพึงพอใจต่อการใช้บริการห้องสมุดโรงพยาบาลมหาสารคาม

**1.7 นิยามศัพท์เฉพาะ**

**การประยุกต์** **(Application)** หมายถึง การปรับสิ่งหนึ่งสิ่งใดเพื่อใช้ให้เป็นประโยชน์ ในที่นี้เป็นการนำโปรแกรมระบบห้องสมุดอัตโนมัติยูลิบเอ็ม (UlibM)ในกระบวนการทำงานของผู้ใช้ 3 ส่วนคือ เจ้าหน้าที่สูงสุด บรรณารักษ์หรือเจ้าหน้าที่ห้องสมุดและผู้เข้าใช้บริการ มีกระบวนการทำงานชุดคำสั่ง 7 (Module) ซึ่งประกอบด้วย การจัดหาทรัพยากรสารสนเทศ การจัดการระบบสมาชิก การทำรายการสืบค้น การบริการเครื่องมือสืบค้น การบริการยืมคืน การจัดการ วารสาร นิตยสาร และ การรายงานผลการปฏิบัติงาน มาใช้ ด้วยการทดสอบโปรแกรมนี้ซึ่งเป็นโปรแกรมที่มีความสามารถ ในทำงานเฉพาะอย่างได้ตามความต้องการ

**ระบบอัตโนมัติยูลิบเอ็ม** (UlibM) หมายถึง ระบบอัตโนมัติที่มีระบบการทำงานห้องสมุดโดยใช้เทคโนโลยีสารสนเทศ ที่มีคุณลักษณะ ดังนี้

1. เป็นโปรแกรมที่มีการอัพเกรดเสมอซึ่งจะมีการพัฒนาโปรแกรมในอนาคต ด้านเทคโนโลยี ใหม่ๆ และนำมาใช้กับห้องสมุดต่อไป

2. เป็นระบบอัตโนมัติที่ได้มาตรฐาน สามารถทำงานร่วมกับห้องสมุดมาตรฐานระดับเดียวกัน ได้ เพราะจัดเก็บฐานข้อมูลวัสดุสารสนเทศโดยใช้มาตรฐาน MARC สามารถโอนถ่ายข้อมูลกับระบบ ห้องสมุดมาตรฐานได้ทั่วประเทศ

3. มีระบบแสดงความคิดเห็นของผู้ใช้ และมีหลายฟังก์ชันและโมดูล ที่สร้างขึ้นมาจากความต้องการของผู้ปฏิบัติงานจริง เพื่อปรับปรุงสิ่งใหม่ๆ อย่างต่อเนื่อง

4. มี User Group ที่รับฟัง พัฒนา แลกเปลี่ยนประสบการณ์ และสามารถติดตามข่าวการ อัฟเกรด อย่างต่อเนื่อง

5. มีระบบออนไลน์ เป็นโปรแกรมที่ทำงานแบบ Client-Server แบบ Web-based ที่มีการรักษาความปลอดภัย จะเห็นได้ว่าระบบยูลิบเอ็ม ( UlibM) เป็นระบบอัตโนมัติที่ควรนำมาประยุกต์ใช้และประกอบด้วยกระบวนการทำงาน ดังนี้

5.1 การจัดหาทรัพยากรสารสนเทศ

5.2 การจัดการระบบสมาชิก

5.3 การทำรายการสืบค้น

5.4 การบริการเครื่องมือสืบค้น

5.5 การบริการยืมคืน

5.6 การจัดการ วารสาร นิตยสาร

5.7 การรายงานผลการปฏิบัติงาน

**ความพึงพอใจในการใช้ห้องสมุด** หมายถึง ภาวการณ์แสดงออก ถึงความรู้สึกในทางบวกของบุคคลอันเป็นผลจากการเปรียบเทียบการรับรู้สิ่งที่ได้รับจากการบริการ ไม่ว่าจะเป็นการรับบริการหรือการให้บริการในระดับ ที่ตรงกับการรับรู้สิ่งที่คาดหวังเกี่ยวกับการบริการนั้น ซึ่งจะเกี่ยวข้องกับความ พึงพอใจของผู้รับบริการต่อการใช้ห้องสมุดโรงพยาบาลมหาสารคาม สังกัดกระทรวงสาธารณสุข

**1.8 กรอบแนวคิดการวิจัย**

การวิจัยในครั้งนี้ ผู้วิจัยได้ศึกษาคุณสมบัติและคุณลักษณะของระบบห้องสมุดอัตโนมัติ ยูลิบเอ็ม( UlibM) โดยศึกษากระบวนการทำงาน 3 ส่วน คือส่วนเจ้าหน้าที่สูงสุด ส่วนของบรรณารักษ์หรือเจ้าหน้าที่ห้องสมุด และผู้ใช้บริการห้องสมุด โดยการประยุกต์จากชุดคำสั่ง (Module) ทั้งหมดประกอบด้วย ชุดคำสั่งการจัดหาทรัพยากรสารสนเทศ การจัดการระบบสมาชิก การทำรายการสืบค้น การบริการเครื่องมือสืบค้น การบริการยืมคืน การจัดการ วารสาร นิตยสาร การรายงานผลการปฏิบัติงาน และสำรวจระดับความพึงพอใจของกลุ่มตัวอย่างผู้ใช้บริการในการใช้บริการห้องสมุดโรงพยาบาลมหาสารคาม สังกัดกระทรวงสาธารณสุข โดยเสนอเป็นกรอบแนวคิดการวิจัยได้

ดังภาพที่ 1.1 ดังนี้ (สมพงษ์ เจริญศิริ, 2551)

**ตัวแปรอิสระ** **ตัวแปรตาม**

1. ความเหมาะสมของระบบห้องสมุดอัตโนมัติ ยูลิบเอ็ม (UlibM) กับบริบทห้องสมุดโรงพยาบาลมหาสารคาม สังกัด กระทรวงสาธารสุข ตามความคิดเห็นของผู้เชี่ยวชาญ บรรณารักษ์ และผู้ใช้บริการห้องสมุดโรงพยาบาลมหาสารคาม สังกัดกระทรวงสาธารณสุข

2. ความพึงพอใจต่อการใช้บริการห้องสมุด โรงพยาบาลมหาสารคาม

การประยุกต์ระบบห้องสมุดอัตโนมัติยูลิบเอ็ม (UlibM) ในชุดคำสั่ง 7 (Module) ประกอบด้วย

1. การจัดหาทรัพยากรสารสนเทศ

2. การจัดการระบบสมาชิก

3. การทำรายการสืบค้น

4. การบริการเครื่องมือสืบค้น

5. การบริการยืมคืน

6. การจัดการ วารสาร นิตยสาร

7. การรายงานผลการปฏิบัติงาน

***ภาพที่ 1.1*** กรอบแนวคิดในการวิจัย

**1.9 ประโยชน์ที่ได้รับจากการวิจัย**

1.9.1 ทำให้ทราบสภาพการใช้ระบบอัตโนมัติ ยูลิบเอ็ม (UlibM) ในห้องสมุดโรงพยาบาลมหาสารคาม สังกัดกระทรวงสาธารณสุข อันจะเป็นประโยชน์ต่อการนำไปใช้ในการพัฒนาปรับปรุงการ ดำเนินงาน และการให้บริการที่ดี ที่ทันสมัย ของห้องสมุดโรงพยาบาลมหาสารคามต่อไป

1.9.2 ได้วิธีการที่เหมาะสมเกี่ยวกับการให้บริการการใช้ระบบอัตโนมัติ ยูลิบเอ็ม (UlibM)

ในห้องสมุดโรงพยาบาลมหาสารคาม สังกัดกระทรวงสาธารณสุข ซึ่งจะทำให้ผู้ใช้บริการสามารถเข้าถึงทรัพยากรสารสนเทศได้ตามความต้องการด้วยความสะดวก รวดเร็ว

1.9.3 ได้แนวทางการปรับปรุงวิธีให้บริการ และการจัดหาทรัพยากรที่สอดคล้องกับความ ต้องการของผู้ใช้บริการห้องสมุดโรงพยาบาลมหาสารคาม ผ่านระบบอัตโนมัติ ยูลิบเอ็ม (UlibM)

ในห้องสมุดโรงพยาบาลมหาสารคาม สังกัดกระทรวงสาธารณสุข